
	1. Definisanje problema
· Koje probleme treba da riješi predloženi akt?
· Koji su uzroci problema?
· Koje su posljedice problema?
· Koji su subjekti oštećeni, na koji način i u kojoj mjeri?
· Kako bi problem evoluirao bez promjene propisa (“status quo” opcija)?

	
Donošenju novog Zakona o sudskim taksama pristupilo se u cilju unapređenja važećeg normativnog okvira, koji je uređen Zakonom o sudskim taksama („Službeni list RCG“, br. 76/05 i 39/07 – Odluka US RCG i 40/10) iz 2005. godine. Primjena važećeg zakona ukazala je na određene poteškoće u pogledu utvrđivanja i naplate sudskih taksi, naročito u slučajevima kada takseni obveznik ne izvrši svoju obavezu dobrovoljno.

Posljedice su nizak nivo naplate sudskih taksi, što direktno utiče na prihode državnog budžeta i efikasnost rada sudstva.

Bez promjene propisa, procenat naplaćenih sudskih taksi u odnosu na broj predmeta u kojima postoji obaveza plaćanja sudske takse ostao bi nesrazmjerno mali.

	2. Ciljevi
· Koji ciljevi se postižu predloženim propisom?
· Navesti usklađenost ovih ciljeva sa postojećim strategijama ili programima Vlade, ako je primjenljivo.

	Predložene izmjene imaju za cilj unaprjeđenje efikasnosti sistema naplate sudskih taksi i usaglašavanje visine važećih taksi sa inflacijom, budući da iste nijesu mijenjane od 2005. godine.

Donošenje ovog zakona predviđeno je i Programom rada Vlade za 2026. godinu.

	3. Opcije
· Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).
· Obrazložiti preferiranu opciju?

	Obaveza donošenja ovog propisa je predviđena i Programom rada Vlade za 2026. godinu.

Izmjene ovog zakona vrše se u cilju uspostavljanja funkcionalnog sistema naplate sudskih taksi, čime će se doprinijeti smanjenju administrativnog opterećenja sudova, te unapređenju efikasnosti rada uz istovremeno uvažavanje prava građana na pristup sudu. S tim u vezi, “ status quo” nije preporučljiv, jer važećim Zakonom o sudskim taksama nijesu propisane posljedice neplaćanja sudske takse, što pored ostalog utiče na opterećenost sudova velikim brojem predmeta i nizak stepen naplate sudskih taksi.



	4. Analiza uticaja
· Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.
· Koje troškove će primjena propisa izazvati građanima i privredi (naročito malim i srednjim preduzećima).
· Da li pozitivne posljedice donošenja propisa opravdavaju troškove koje će on stvoriti.
· Da li se propisom podržava stvaranje novih privrednih subjekata na tržištu i tržišna konkurencija.
· Uključiti procjenu administrativnih opterećenja i biznis barijera.



	
Usvajanje ovog zakona će neposredno uticati na sudove, građane i privredne subjekte.

Pozitivan uticaj će imati na:

· lica koja ostvaruju pravo na besplatnu pravnu pomoć koja se ovim zakonom oslobođaju od plaćanja sudskih taksi 
· sudove - kroz jasnije definisan postupak utvrđivanja i naplate neplaćenih sudskih taksi, standardizovane rokove i postupanje, mogućnost elektronskog plaćanja i uspostavljanje evidencija o utvrđenim, plaćenim i neplaćenim taksama. 
· Državu i sistem javnih finansija - kroz efikasnije utvrđivanje i naplatu sudskih taksi, koje predstavljaju prihod Budžeta Crne Gore. 

Negativni direktni uticaji prvenstveno se odnose na povećanje finansijskog opterećenja taksenih obveznika, imajući u vidu da se sudske takse uvode u prekršajni postupak kao i da se predloženom izmjenom Taksene tarife postojeći iznosi sudskih taksi uvećavaju za 50%. Dodatni negativni uticaj može nastati za taksene obveznike koji ne izvrše obavezu dobrovoljno, jer nakon sprovedenog postupka utvrđivanja obaveze može uslijediti prinudna naplata, uključujući troškove izvršnog postupka.

Primjena propisa izazvaće prvenstveno direktne finansijske troškove po osnovu plaćanja uvećanih sudskih taksi, te dodatno i  troškove izvršnog postupka u slučaju taksenih obveznika koji ne postupe po rješenju o obavezi plaćanja takse.

S druge strane, pozitivne posljedice donošenja propisa opravdavaju troškove koje će on stvoriti obzirom da će se ovim izmjenama povećati efikasnost rada sudstva, smanjenje administrativno opterećenje sudova te kroz efikasnju naplatu sudskih taksi povećati prihodi budžeta.

Propisom se ne podržava stvaranje novih privrednih subjekata na tržištu i tržišna konkurencija. 

Nema administrativnih opterećenja niti biznis barijera. 


	5. Procjena fiskalnog uticaja
· Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?
· Da li je obezbjeđenje finansijskih sredstava jednokratno, ili tokom određenog vremenskog perioda?  Obrazložiti.
· Da li implementacijom propisa proizilaze međunarodne finansijske obaveze? Obrazložiti.
· Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu?
· Da li je usvajanjem propisa predviđeno donošenje podzakonskih akata iz kojih će proisteći finansijske obaveze?
· Da li će se implementacijom propisa ostvariti prihod za budžet Crne Gore?
· Obrazložiti metodologiju koja je korišćenja prilikom obračuna finansijskih izdataka/prihoda.
· Da li su postojali problemi u preciznom obračunu finansijskih izdataka/prihoda? Obrazložiti.
· Da li su postojale sugestije Ministarstva finansija na nacrt/predlog propisa?
· Da li su dobijene primjedbe uključene u tekst propisa? Obrazložiti.

	Nije potrebno obezbjeđenje finansijskih sredstava iz budžeta Crne Gore za implementaciju propisa.

Implementacijom propisa ne proizilaze međunarodne finansijske obaveze.

Usvajanjem propisa nije predviđeno donošenje podzakonskih akata

Implementacijom propisa će se ostvariti prihod za budžet Crne Gore. Prema podacima iz godišnjih izvještaja o radu Sudskog savjeta i ukupnom stanju u sudstvu, u 2024. godini naplaćeno je 1.400.115,89 eura sudskih taksi, dok je u 2025. godini naplaćeno 1.357.688,34 eura. Zbog decentralizovanog sistema evidentiranja sudskih taksi nije bilo moguće pribaviti precizne podatke o iznosima utvrđenih sudskih taksi za te dvije godine.

Obzirom da se predloženim rješenjem sudske takse uvode i u prekršajni postupak prikupljeni su podaci iz sudova za prekršaje u Podgorici, Bijelom Polju i Budvi i njihovih odjeljenja za 2024 i 2025. godinu, o broju podnesaka i odluka koje će ubuduće biti taksirane. Ukupno je bilo:

· 16 790 zahtjeva za sudsko odlučivanje o izdatom prekršajnom nalogu (predložena taksa 37e)
· 531 molba za povraćaj u pređašnje stanje (predložena taksa 15 e)
· 5 741 izjavljena žalba (predložena taksa 15e) i
· 68 294 prvostepenih rješenja (predložena taksa 37e)

Kako je predloženim zakonskim rješenjem predviđen mehanizam prinudne naplate neplaćenih sudskih taksi preko javnog izvršitelja, taksiranje podnesaka i odluka u prekršajnom postupku i u konačnom uvećanje važećih taksi za 50% očekuje se značaj prihod u budžetu Crne Gore. 



	6. Konsultacije zainteresovanih strana
· Naznačiti da li je korišćena eksterna ekspertska podrška i ako da, kako.
· Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).
· Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.

	Predlog zakona izrađen je od strane Radne grupe koju su činili predstavnici Ministarstva pravde, Sudskog savjeta, Vrhovnog suda, Upravnog suda, Privrednog suda, Osnovnog suda u Podgorici i Ministarstva finansija.

U postupku izrade Predloga zakona o sudskim taksama pružena je ekspertska podrška UNOPS-a u pripremi analize postojećeg sistema sudskih taksi, pregleda uporednih rješenja kao i predloga novog teksta Zakona.

U skladu sa odredbom člana 12 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, broj 41/18), Ministarstvo pravde uputilo je  1. jula 2025. godine Javni poziv građanima, stručnim i naučnim institucijama, državnim organima, strukovnim udruženjima, političkim strankama, nevladinim organizacijama, medijima i drugim zainteresovanim organima, organizacijama, udruženjima i pojedincima (zainteresovana javnost) da se uključe u postupak pripreme Predloga zakona o izmjenama i dopunama Zakona o sudskim taksama, o čemu je sačinjen i Izvještaj o obavljenom konsultovanju zainteresovane javnosti ( https://www.gov.me/clanak/izvjestaj-o-obavljenom-konsultovanju-zainteresovane-javnosti-za-izradu-predloga-zakona-o-izmjenama-i-dopunama-zakona-o-sudskim-taksama)

U toku je postupak javne rasprave. 


	7. Monitoring i evaluacija
· Koje su potencijalne prepreke za implementaciju propisa? 
· Koje će mjere biti preduzete tokom primjene propisa da bi se ispunili ciljevi?
· Koji su glavni indikatori prema kojima će se mjeriti ispunjenje ciljeva?
· Ko će biti zadužen za sprovođenje monitoringa i evaluacije primjene propisa?


	
Nema prepreka. Sudovi su zaduženi za implementaciju zakona. Glavni indikator za mjerenje ispunjenja cilja biće procenat naplaćenih sudskih taksi. Sudski savjet i sudovi sprovode monitoring i evaluaciju primjene propisa.

	



Podgorica, 9. oktobar 2026. godine                                                                 MINISTAR,

